text: Fred og ro omkring retten under rocker-sag
  26 marts 2012 kl. 11.51
  Et stort politiopbud ved retten i Esbjerg har foreløbig ikke været i aktion ved starten på rettens behandling af en omfattende rocker-sag.
  Der er tale om en retssag, hvor en række personer med tilknytning til Bandidos er tiltalt for vold mod personer med tilknytning til den rivaliserende bande, Hells Angels. Desuden er en person fra HA tiltalt for vold mod en person fra Bandidos.
  Syd- og Sønderjyllands Politi har forud for retssagens start i dag besluttet at indføre visitationszone i området omkring Retten i Esbjerg.
  -Det hele er dog foreløbiget spændt af i god ro og orden, siger vagtchefen ved Syd- og sønderjyllands Politi til TV SYD.
  Sagen udspringer af et voldsomt sammenstød mellem fuldgyldige medlemmer eller støtter af de to rivaliserende rockergrupper i Esbjerg i rundkørselen på Strandby Plads den 22. august sidste år.
  Efterfølgende blev 14 personer med tilknytning til rockermiljøet, hovedsageligt Bandidos-støtter, varetægtsfængslet.
  